Diari Oficial de la Generalitat Valenciana


Sumari del DOGV 5532, del 12-06-2007 (2007/7639)

Informació pública de l'alternativa tècnica del Programa d'Actuació Integrada dels sectors S1A i S3 del Pla General d'Ordenació Urbana d'Alfara de Algimia.
-----------------------------------------------------------------------------------------------------------------------------------------------------------

### Dades del document

Número de DOGV
:   5532

Data del DOGV
:   12-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7639


Data del document
:   06-06-2007

Organisme emissor
:   Qualitas Ciudad, SL

Tipus de document
:   Informació Pública

Informació pública de l'alternativa tècnica del Programa d'Actuació Integrada dels sectors S1A i S3 del Pla General d'Ordenació Urbana d'Alfara de Algimia. [2007/7639]  
La mercantil Qualitas Ciutat, SL, amb CIF núm. B-97737118, amb domicili social a València, carrer Ambaixador Vich, 3, 4, O, ha protocol·litzat, en data 6 de juny 2007, els documents de l'alternativa tècnica del programa d'actuació integrada per al desenvolupament dels sectors S1a i S-3 del Pla General d'Ordenació Urbana d'Alfara d'Algimia a què fa referència l'article 126 a) i f) de la Llei Urbanística Valenciana, en la notaria d'Esteban Moliner Pérez, amb domicili a Sagunt, carrer Sant de la Pedra núm. 8, baix. Així mateix, consta un exemplar de la documentació depositat a les oficines de l'Ajuntament d'Alfara d'Algimia, síties al carrer Ave Maria, número 1, per a la consulta en horari administratiu.  
Els documents integrants de l'alternativa tècnica protocol·litzats i sotmesos a informació pública són els següents: identificació del document que regula l'ordenació detallada, és a dir, el pla parcial de millora dels esmentats sectors S-1a i S-3 amb la seua fitxa de planejament i gestió, així com el projecte d'urbanització de l'àmbit geogràfic esmentat, estudi de seguretat i salut i les normes urbanístiques previstes per a l'esmentat sector.  
En compliment de l'article 562 del Reglament d'Ordenació i Gestió Territorial i Urbanística es fa constar que, segons el que preveuen les bases particulars que regiran en el concurs per a la selecció d'agent urbanitzador per gestió indirecta dels sectors S-1ª i S-3 del pla general d'Alfara d'Algimia, publicades en el Diari Oficial de la Comunitat Valenciana de data 10 de maig de 2007, el termini màxim d'adjudicació d'este programa, i consegüent aprovació definitiva, es produirà en el termini màxim de dos mesos a comptar des de l'endemà de l'obertura de les proposicions.  
El silenci s'entendrà negatiu, tal com disposa la legislació aplicable en la matèria.  
Es van publicar les bases generals reguladores dels procediments de programes d'actuació integrada per mitjà de la gestió indirecta de l'Ajuntament d'Alfara d'Algimia, en el Butlletí Oficial de la província de València número 229 de data 26 de setembre de 2006, i van ser aprovades les bases particulars que regiran en el concurs per a la selecció de l'agent urbanitzador per a la gestió indirecta dels Sectors S1a i S-3 del Pla General d'Alfara d'Algimia, mitjançant un acord plenari de data 2 de març de 2007, publicades en el Diari Oficial de la Comunitat Valenciana de data 10 de maig de 2007, i remés l'anunci del concurs al Diari Oficial de la Unió Europea el dia 13 de març de 2007 i havent sigut publicades en data 16 de març de 2007, en compliment del contingut de l'article 132.2 de la Llei Urbanística Valenciana.  
D'acord amb el que establix l'article 134 de la Llei 16/2005, de 30 de desembre, Llei Urbanística Valenciana, se sotmet a informació pública la dita alternativa tècnica, pel termini d'un mes, comptat a partir de l'endemà de la publicació del present anunci en el Diari Oficial de la Comunitat Valenciana, a l'efecte de presentar al·legacions.  
Les dites al·legacions podran presentar-se indistintament a la notaria de referència de dilluns a divendres, en dies laborables, en horari de 10 a 14 hores, o bé en la Gerència Municipal d'Urbanisme de l'Ajuntament d'Alfara d'Algimia en dies laborables en horari administratiu obert al públic.  
Este escrit servirà de notificació formal, de conformitat amb l'article 59.4 de la Llei 30/1992, de 26 de novembre, als propietaris cadastrals de les següents parcel·les cadastrals, ja que els seus titulars són desconeguts, s'ignora el lloc de la notificació, i en definitiva, s'ha intentat la notificació i no s'ha pogut practicar:  
Polígon 9, parcel·la 9007, referència cadastral 23801U507103845160   
València, 6 de juny de 2007.- L'administrador únic de Qualitas Ciutat, SL: Eva Mª Martínez Sebastián.